Isko «Real» bilan yangi shartnomani imzoladi. Bu haqda «qaymoqranglilar» jamoasi matbuot xizmati xabar tarqatdi. Futbolchi bilan yangi shartnoma 2022 yilga qadar amalda bo‘ladi. 25 yoshli futbolchiga 700 mln yevro miqdorida badal puli belgilangan. Iskoning amaldagi shartnomasi muddati 2017/18 yilgi mavsum so‘ngiga qadar edi. Isko Madrid klubida 2013 yildan buyon to‘p surib kelmoqda. O‘tgan vaqt ichida u jamoa uchun 197 o‘yin o‘tkazib, 34 gol urgan va 46 golga uzatma bergan.